Câți bani va încasa Halep după ce a fost ținută departe de tenis: "Tribunalul a decis să oblige ITIA să plătească"
Tribunalul de Arbitraj Sportiv (TAS-CAS) a redus pedeapsa Simonei Halep de la 4 ani la 9 luni.
Instituția făcut anunțul pe sit-eul oficial, iar decizia este definitivă. În plus, proba de sânge luată Simonei a fost anulată.
După decizie, avocatul Simonei Halep, Bogdan Stoica, a dezvăluit ce sumă urmează să primească sportiva noastra ca despăgubire de la ITIA.
"Tribunalul a decis simbolic să oblige ITIA să plătească 20.000 de franci elvețieni (n.r. echivalentul a aproximativ 21.000 de euro) cu titlul de 'contribuție la efortul de apărare al Simonei", a precizat reprezentantul legal al Simonei.
Simona poate reveni pe teren încă de mâine. Cel mai probabil o va face în sezonul de zgură, deși pe rețelele sociale se vehiculează ideea că va juca în calificări la Miami, turneu programat înbtre 19 și 31 martie.
Nu ar fi exclus să reprezinte România în meciul cu Ucraina, programat pe 12 și 13 aprilie în Florida, care va conta pentru calificarea în turneul final al Billie Jean King Cup.
Prezența în această competiție reprezintă un criteriu de acceptare la Jocurile Olimpice, iar Simona Halep a transmis de multe ori că își dorește să meargă la Paris.